stanford-oval/wikipedia huggingface dataset:
אודי (קבוצה אתנית)
היסטוריה

האודי נחשבים לאחד מ-26 השבטים של אלבניה הקווקזית (אנ') של שלהי העת העתיקה. על פי המחברים הקלאסיים, האודי התגוררו באזור מזרח הקווקז לאורך חוף הים הכספי, בשטח המשתרע עד לנהר קורה בצפון. כיום רוב בני הקבוצה האתנית של האודי שייכים לכנסייה המזרחית האורתודוקסית, ואילו בניז' (Nij) הם שייכים לכנסייה הגרגוריאנית, ונהגו לערוך את התפילות בארמנית. מאות שנות חיים בתחום ההשפעה התרבויות הארמנית, האיראנית והאזרבייג'נית-טורקית השפיעו על תרבותם, כפי שמתבטא במסורות עממיות של האודי ובתרבותם החומרית.
מאז המאה החמישית מוזכרים בני האודי לעיתים קרובות במקורות הארמניים. מידע נרחב יותר קיים ב"היסטוריה של אלואנק" מאת מובסס קגאנקטוואסיי (Movses Kagancatvasiy). האודי היו אחד מהשבטים האלבניים הקווקזים השליטים.
כפרי האודי

עד 1991 הכפרים העיקריים של אודי היו ורטאשן וניג' (אנ') באזרבייג'ן, כמו גם הכפר זינוביאני (Zinobiani) בגאורגיה. בעבר הקרוב התגוררו אנשי אודי במירזאביילי (אנ'), סולטנוחה (אנ'), ג'ורלו (אנ'), מיחליגובג (אנ'), ורדנלי (אנ') (כיום קרימלי), באג'אן, קירזן ויניקנד (אנ'), הם התבוללו בעיקר עם תושבי אזרבייג'ן.
ורטאשן היה בעיקר כפר אודי, שבו דיברו בשנות השמונים של המאה ה-20 כ-3,000 תושבים בניב הוורטאשן של שפת האודי. בני האודי מוורטאשן השתייכו לכנסייה האפוסטולית הארמנית והיו להם שמות משפחה ארמנים. במהלך סכסוך נגורנו קרבאך גורשו בני האודי וגם הארמנים לארמניה. כ-50 בני אודי נותרו בקרב כ-7,000 אזרים אתניים בעיירה, ששמה שונה לאוגוז.
כיום המקומות היחידים בהתיישבות אודי מרוכזת הם הכפר ניג' באזרבייג'ן והכפר זינוביאני בגאורגיה, שהוקם על ידי פליטי אודי מוורטאשן בשנות העשרים של המאה ה-20. קבוצות קטנות מתגוררות ברוסיה במחוז רוסטוב (שחטי, טאגאנרוג, רוסטוב על הדון, אזוב ואלכסנדרובקה); במחוז קרסנודאר (קרסנודאר, אזורי דינסקוי, לנינגרד, קושצ'בסקי); בחבל סטברופול (מינוודיי ופיאטיגורסק); במחוז וולגוגרד (וולגוגרד, דובובי אובראג); וגם במחוז סברדלובסק, ואזורי איבנובו, וקלוגה, מוסקבה, סנקט פטרבורג, ואסטרחן. בגאורגיה בפאתי טביליסי, פותי, ורוסתווי. בארמניה בעיקר במחוז לורי, ובאקטאו בקזחסטן. חלקם גרים גם באוקראינה (מחוז חרקוב).
שפה

שפת אודי שייכת לענף שפות לזגיות (אנ') במשפחת השפות הקווקזיות הצפון-מזרחיות (אנ'). שני הדיאלקטים הראשיים הם ורטאשן וניז'. לדיאלקט ניז' יש תת-ניבים המחולקים לשלוש תת-קבוצות - תחתון, ביניים, עליון. בלשנים מאמינים שהדיאלקטים מקורם על פי קבוצות גאוגרפיות של אודי מאזור טאוז (Tauz): הכפרים קירזן וארטזה עברו לניז' ואוגוז. לדיאלקט ורטאשן יש שני ניבי משנה: ורטאשן ואוקטומברי.
בני האודי כיום דוברים אזרית, רוסית, ארמנית וגאורגית. האודי הם בדרך כלל דו-לשוניים, ולעיתים אם כי זה פחות נפוץ תלת-לשוניים, תלוי במגורים ובעבודה. רבים משתמשים באודי רק בחיי היומיום, אך לצרכים רשמיים משתמשים האודי בשפת המדינה בה הם מתגוררים, כמו אזרית, רוסית או ארמנית.
שפה > היסטוריה

בעבר שפת האודי הייתה אחת השפות הנפוצות באלבניה הקווקזית שעל בסיסה נוצר במאה החמישית הכתב האלבני הקווקזי (אנ') על ידי הנזיר הארמני מסרוב משדוץ. האלף-בית כולל 52 אותיות. השפה הייתה בשימוש נרחב, שכן טקסטים עיקריים של הביבלייה תורגמו לשפה האלבנית הקווקזית. והתפילות נערכו בה בכנסייה. לאחר נפילת המדינה האלבנית הוחלפה בהדרגה השפה הליטורגית בכנסייה מאלבנית הקווקזית לארמנית.
בשל שפת האודי הקווקזית שלהם ואמונתם הנוצרית, האודים נחשבים לשרידים האחרונים של האלבנים הקווקזים העתיקים. תחת השלטון הפרסי, חלקם התאסלמו, ועד מהרה אימצו את השפה האזרית. הכנסייה האפוסטולית הארמנית קיימה תפילות אך ורק בשפה הארמנית וסירבה להסמיך כומר אודי מקומי, מה שגרם למחאות מצד בני האודי: "...הרצון העז שלנו הוא שהכומר שלנו יהיה נציג של העם שלנו, כי אף על פי שאנחנו שייכים לכנסיית גרגוריוס המאיר הקדוש, השפה שלנו היא אחרת: אנחנו האודים ואנחנו יודעים שהאנשים האלה אינם חיים בשום מקום פרט לכפרים ניז' וורטאשן. אין לנו שליטה ולו במעט בשפה הארמנית; וגם אין לנו מושג לגבי מה שהבשורה אומרת ...".
בעוד שהאודי מוורטאשן נשארו בכנסייה האפוסטולית הארמנית, אודי נוצרים מניז' עברו מהארמנית לכנסייה הרוסית האורתודוקסית זמן קצר לאחר תחילת השלטון הרוסי.
אוכלוסייה ושינויים

בשנת 1880 נאמדה אוכלוסיית בני האודי המתגוררים באזור סביב קבאלה בצפון אזרבייג'ן בכ-10,000. בשנת 1897 הוערך מספר אנשי אודי בסביבות 4,000, בשנת 1910 היה סביב 5,900. הם נמנו כ-2,500 במפקד 1926, כ-3,700 בשנת 1959, כ-7,000 בשנת 1979, ובשנת 1989 מנו בני האודי 8,652. במפקד האוכלוסין בשנת 1999 באזרבייג'ן היו 4,152 בני אודי.
במפקד אוכלוסין 2002 של הפדרציה הרוסית הזדהו 3,721 תושבים כבני אודי. רוב אנשי האודי (1,573 נפשות) ברוסיה רשומים באזור רוסטוב.
הערות שוליים

↑  The Red Book of Peoples: The Udis
↑  Игорь Кузнецов. Удины
↑  Avetisyan, Armine. "Fading - On Being Udi in Armenia". Chaikhana.
1 2  Wolfgang Schulze: Towards a History of Udi. International Journal of Diachronic Linguistics 1, 2005, pp. 55–91.
↑  И. В. Кузнецов. Заметки к изучению агванского (кавказско-албанского) письма
↑  Jost Gippert and Wolfgang Schulze. Some Remarks on the Caucasian Albanian Palimpsests (2007) pp. 210
1 2  A Brief introduction on Nizh village.
Turn Off the Light, Vol. 1

Turn Off the Light, Vol. 1 (בעברית: כַּבּוּ אֶת הָאוֹר, כֶּרֶךְ 1) הוא המיני-אלבום השלישי של הזמרת-יוצרת הגרמנייה קים פטרס. המיני-אלבום יצא לאור ב-1 באוקטובר 2018, על ידי חברת התקליטים של פטרס, BunHead. האלבום יצא לכבוד ליל כל הקדושים.
המיני-אלבום הגיע למקום ה-21 במצעד אלבומי ה-Heatseekers.
רקע והפקה

המיני-אלבום הופק על ידי מייד אין צ'יינה, ארון ג'וסף וווהן אוליבר. בספטמבר 2018, החלה פטרס לפרסם באינסטגרם תמונות וקטעי וידאו הקשורים למיני-אלבום. בהמשך, פרסמה תמונה של עצמה, כשהיא מאופרת כמלאכית מתה של ויקטוריה'ס סיקרט, תוך שסיפרה על בואו של המיני-אלבום.
לבסוף, יצא המיני-אלבום ב-1 באוקטובר 2018, ובסמוך לכך, עלה לרשת הזרמת המדיה ספוטיפיי.
ביקורות

המיני-אלבום זכה לביקורות חיוביות מצד מבקרי המוזיקה. אתר המוזיקה Idolator דירג אותו במקום ה-13 ברשימת "המיני-אלבומים והמיקסטייפים הטובים ביותר של 2018". באתר המוזיקה Album of the Year, קיבל האלבום דירוג של 77.
מגזין אאוט, סקר את כל שירי המיני-אלבום, תוך שהפנה כלפיו ביקורת חיובית.
אלבום המשך

באוגוסט 2019, הודיעה קים פטרס כי באוקטובר של אותה השנה, תוציא את הכרך השני של המיני-אלבום, Turn Off the Light.
רשימת רצועות

| Turn Off the Light, Vol>  1.מס' | Turn Off the Light, Vol>  1.שם | Turn Off the Light, Vol>  1.כותב(ים) | Turn Off the Light, Vol>  1.משך | Turn Off the Light, Vol>  1. | Turn Off the Light, Vol>  1. | Turn Off the Light, Vol>  1. | Turn Off the Light, Vol>  1. | Turn Off the Light, Vol>  1. | Turn Off the Light, Vol>  1. |
| --- | --- | --- | --- | --- | --- | --- | --- | --- | --- |
| 1. | Omen  | קים פטרס, שרה הדסון, ארון ג'וסף, דוקטור לוק, אוליבר | 1:40 |  |  |  |  |  |  |
| 2. | Close Your Eyes  | פטרס, הדסון, ג'וסף, לוק, ג'סי סנט ג'ון | 3:56 |  |  |  |  |  |  |
| 3. | Transylvania  | פטרס, הדסון, ג'וסף, לוק, אוליבר | 2:59 |  |  |  |  |  |  |
| 4. | Turn Off the Light (בהשתתפות אלווירה, גבירת האופל)   | פטרס, הדסון, ג'וסף, לוק, ג'ון | 3:12 |  |  |  |  |  |  |
| 5. | Tell Me It's a Nightmare  | פטרס, הדסון, ג'וסף, לוק, ג'ון | 4:09 |  |  |  |  |  |  |
| 6. | I Don't Wanna Die...  | פטרס, הדסון, ג'וסף, לוק, אוליבר, ג'ון | 2:07 |  |  |  |  |  |  |
| 7. | In the Next Life  | פטרס, הדסון, ג'וסף, לוק, ג'ון | 3:45 |  |  |  |  |  |  |
| 8. | Boo! Bitch!  | פטרס, הדסון, ג'וסף, לוק, אוליבר, ג'ון | 1:22 |  |  |  |  |  |  |
| משך כולל: | משך כולל: | משך כולל: | 23:10 |  |  |  |  |  |  |
"Omen" מעוצב כ-"o m e n".
"Transylvania" מעוצב כ-"TRANSylvania".
"I Don't Wanna Die..." מעוצב בצורה ספציפית בחלק מהפלטפורמות ובאותיות קטנות בשאר.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי ה-Heatseekers | 21 |
|  ארצות הברית | מצעד האלבומים העצמאיים | 45 |
הערות שוליים

↑  Bop Shop: Songs From Megan Thee Stallion, Lana Del Rey, Kim Petras, And More, MTV (באנגלית)
↑  Joshua Bote, Kim Petras Summons Elvira For Horror-Themed Mixtape ‘Turn Off the Light, Vol. 1’, Billboard, ‏2018-10-01 (באנגלית אמריקאית)
1 2  Turn off the Light, Vol. 1 by Kim Petras (בAustralian English), נבדק ב-2019-08-30
↑  Kim Petras Chart History, Billboard
↑  Turn off the Light, Vol. 1 by Kim Petras, Genius (באנגלית)
↑  WTF Is Kim Petras Up To?, PAPER, ‏2018-09-21 (באנגלית)
↑  KIM PETRAS on Instagram: “🕷 TURN OFF THE LIGHT VOL. 1 🕷 OUT EVERYWHERE 🕷”, Instagram (באנגלית)
↑  TURN OFF THE LIGHT, VOL. 1, נבדק ב-2019-08-30
↑  Short But Sweet! The 20 Best EPs, Mixtapes & Playlists Of 2018, idolator, ‏2019-01-02
↑  Kim Petras - TURN OFF THE LIGHT, VOL. 1, Album of The Year (באנגלית)
↑  Kim Petras's Track-by-Track Breakdown of Her Halloween Mixtape 'Turn Off the Light, Vol. 1', www.out.com, ‏2018-10-01 (באנגלית)
↑  Kim Petras Interview: Reading the Pop Star's Tarot Cards - VICE, www.vice.com
| קים פטרס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Feed the Beast |  |
| מיקסטייפים | Clarity • Turn Off the Light |  |
| מיני-אלבומים | Turn Off the Light, Vol. 1 • Slut Pop |  |
| סינגלים | "I Don't Want It at All" • "Hillside Boys" • "Hills" • "Slow It Down" • "Faded" • "Heart to Break" • "Can't Do Better" • "All the Time" • "Feeling of Falling" • "If U Think About Me..." • "Homework" • "1, 2, 3 Dayz Up" • "Icy" • "How It's Done" • "Reminds Me" • "Malibu" • "Future Starts Now" • "Coconuts" • "Running Up That Hill" • "Unholy" • "If Jesus Was a Rockstar" • "Made You Look (Remix)" • "Brrr" • "Alone" • "TQUM (Remix)" |  |
| Turn Off the Light | "There Will Be Blood" • "Wrong Turn" • "Demons" • "Close Your Eyes" • "Turn Off the Light" • "Tell Me It's a Nightmare" • "In the Next Life" |  |
| השתתפות בסינגלים | "Unlock It" • "Love Me Less" • "Click (No Boys Remix)" • "Jenny (Remix)" • "SugarCrash! (Remix)" • "Stars Are Blind (Paris' Version)" |  |
| סינגלים שיווקיים | "Sweet Spot" • "All I Do Is Cry" |  |
| שירים אחרים | "Broken Glass" • "Reminds Me of You" |  |
| סיבובי הופעות | Broken Tour • The Clarity Tour • Slut Tour |  |
| ערכים קשורים | Era 1 |  |
| --- | --- |
בקרת זהויות :  MusicBrainz release group: 8f222794-acdd-4428-9964-0ef794ca12e7
Such Pretty Forks in the Road

Such Pretty Forks in the Road (בעברית: פיצולי דרך יפים שכאלה) הוא אלבום האולפן של הזמרת-יוצרת הקנדית-אמריקאית אלאניס מוריסט. האלבום יצא לאור ב-31 ביולי 2020, על ידי חברת התקליטים RCA, Thirty Tigers ואפיפאני. מתוך האלבום יצאו ארבעה סינגלים.
זהו אלבום האולפן הראשון של מוריסט מזה שמונה שנים, לאחר צאת אלבום האולפן האחרון "Havoc and Bright Lights", בשנת 2012.
קידום

מוריסט הייתה אמורה לצאת לסיבוב הופעות עולמי לרגל 25 שנה לאלבום שלה "Jagged Little Pill", שיצא בשנת 1995, שבמהלכו הייתה אמורה לבצע שירים מכל הקריירה שלה, כולל שירים מהאלבום הנוכחי "Such Pretty Forks in the Road". בתחילת חודש מאי 2020, דחתה את הסיור לשנת 2021 בעקבות התפרצות נגיף הקורונה בארצות הברית.
רשימת רצועות

| Such Pretty Forks in the Road> מס' | Such Pretty Forks in the Road> שם | Such Pretty Forks in the Road> משך | Such Pretty Forks in the Road>  | Such Pretty Forks in the Road>  | Such Pretty Forks in the Road>  | Such Pretty Forks in the Road>  | Such Pretty Forks in the Road>  | Such Pretty Forks in the Road>  | Such Pretty Forks in the Road>  |
| --- | --- | --- | --- | --- | --- | --- | --- | --- | --- |
| 1. | Smiling  | 4:17 |  |  |  |  |  |  |  |
| 2. | Ablaze  | 3:57 |  |  |  |  |  |  |  |
| 3. | Reasons I Drink  | 3:36 |  |  |  |  |  |  |  |
| 4. | Diagnosis  | 4:49 |  |  |  |  |  |  |  |
| 5. | Missing the Miracle  | 3:33 |  |  |  |  |  |  |  |
| 6. | Losing the Plot  | 3:57 |  |  |  |  |  |  |  |
| 7. | Reckoning  | 3:30 |  |  |  |  |  |  |  |
| 8. | Sandbox Love  | 4:12 |  |  |  |  |  |  |  |
| 9. | Her  | 4:10 |  |  |  |  |  |  |  |
| 10. | Nemesis  | 5:56 |  |  |  |  |  |  |  |
| 11. | Pedestal  | 4:08 |  |  |  |  |  |  |  |
| משך כולל: | משך כולל: | 46:03 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 4 |
|  אוסטרליה | מצעד האלבומים האוסטרלי | 10 |
|  איטליה | מצעד האלבומים האיטלקי | 16 |
|  אירלנד | מצעד האלבומים האירי | 15 |
|  ארצות הברית | בילבורד 200 | 16 |
|  ארצות הברית | מצעד אלבומים אלטרנטיביים | 3 |
|  ארצות הברית | מצעד אלבומים עצמאיים | 2 |
|  ארצות הברית | מצעד אלבומי רוק | 1 |
|  גרמניה | GfK – טופ 100 | 4 |
|  הולנד | מצעד 100 האלבומים ההולנדיים | 13 |
|  הממלכה המאוחדת | מצעד האלבומים הבריטי | 8 |
|  ולוניה | אולטראטופ 40 | 3 |
|  טאיוואן | ג'י-מיוזיק | 1 |
|  ניו זילנד | המצעד הניו זילנדי הרשמי | 40 |
|  ספרד | PROMUSICAE | 33 |
|  סקוטלנד | מצעד האלבומים הסקוטי | 6 |
|  פולין | ZPAV | 27 |
|  פלנדריה | אולטראטופ 50 | 34 |
|  צרפת | SNEP | 45 |
|  קנדה | מצעד האלבומים הקנדי | 14 |
|  שווייץ | המצעד השווייצרי | 2 |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| עולם | 31 ביולי 2020 | הורדה דיגיטלית • הזרמת מוזיקה • תקליטור • תקליט | RCA • Thirty Tigers • Epiphany |  |
הערות שוליים

1 2  Such Pretty Forks in the Road, genius (באנגלית)
↑  Alanis Morissette announces ‘Jagged Little Pill’ tour, 1 Canadian date, globalnews, ‏2019-12-08 (באנגלית)
↑  Alanis Morissette announces Jagged Little Pill 25th anniversary tour, consequenceofsound, ‏2019-12-08 (באנגלית)
↑  Such Pretty Forks in the Roadby Alanis Morissette, נבדק ב-2020-05-11
| 0 | 1 | 2 |
| --- | --- | --- |
| הקודם: 2020: בריאן אדמס – Shine a Light | פרס ג'ונו לאלבום העכשווי למבוגרים של השנה   אלאניס מוריסט – Such Pretty Forks in the Road  | הבא: (יפורסם בהמשך) |
| --- | --- |
בקרת זהויות :  MusicBrainz release group: f68b2a8b-4010-48b7-977e-8d85e60d5f26
Net5

| --- | --- |

 פרטי הערוץ
 מדינה:  הולנד הולנד
 תאריך השקה:  1 במרץ 1999
 בעלות:  Talpa Network
 שפה:  הולנדית
 משרד ראשי:  אמסטרדם, הולנד
 אזור קליטה:  הולנד
 פורמט תמונה:  16:9 (SDTV, 576i), (HDTV, 1080p)
 https://consent.net5.nl/?url=https://www.net5.nl/
Net5 הוא ערוץ טלוויזיה הולנדי הנמצא בבעלות קבוצת הטלוויזיה Talpa TV. ערוצים אחרים שבבעלות הקבוצה הם Veronica TV, SBS 6, SBS 9.
היסטוריה

Net5 הושק על ידי קבוצת SBS כערוץ השני של הקבוצה בהולנד, אחרי SBS6, ב-1 במרץ 1999. מנהל הקבוצה הכריז ב-4 בדצמבר 1998 על הקמת הערוץ, שאמור היה להיות גרסה מסחרית לשידור הציבורי במדינה. הערוץ הושק ב-1 במרץ 1999, והסרט הראשון ששודר בערוץ הוא לב אמיץ.
מאחר שלא היו באותה עת ערוצים מסחריים רבים, ההחלטה לבחור לערוץ את השם Net5 נבעה בחלקה מהרצון להתחרות בערוץ המסחרי ההולנדי RTL 5. הכוונה הייתה למקם את הערוץ באפיק 5 במספרים בשלט הרחוק במקום הערוץ הישן RTL 5, אך הערוץ מוקם לבסוף באפיק 9.
מינואר 2000 עד אוגוסט 2002 שיתף הערוץ פעולה עם ערוץ הילדים ההולנדי Kindernet. הערוץ שידר משעות הבוקר המוקדמות עד השעה 15:00 בערוץ Net5.
ב-10 באפריל 2017 רכשה Talpa אחזקות 67% ממניות Sanroma Media ב-SBS מדיה.
היסטוריה > נתח שוק

ב-2016 עמד נתח השוק של הערוץ על 3.4%.
ראו גם

RTL 4
RTL 7
RTL 8
הערות שוליים

↑  לאנג יאשה, בשידור הציבורי לא חוששים מהערוץ המסחרי NET 5, באתר retro.nrc.nl, ‏26 בינואר 1999
↑  מה קרה ל-Kinderet?, באתר ארכיון האינטרנט
↑  עכשיו זה רשמי: Sanroma מוכרת את SBS ל-Talpa, באתר NOS, ‏10 באפריל 2017
↑  דו"ח שנתי בטלוויזיה 2016, באתר SKO
Substance

"Substance" הוא סינגל שהוקלט על ידי הזמרת-יוצרת האמריקאית דמי לובאטו, מתוך אלבום האולפן השמיני שלה, Holy Fvck ‏(2022). הוא יצא לאור ב-15 ביולי 2022, על ידי חברת התקליטים איילנד רקורדס, כסינגל השני מתוך האלבום. אחריו, יצא לאור "29" כסינגל השלישי מתוך האלבום.
השיר הגיע למקום ה-24 במצעד השירים האלטרנטיביים.
רקע וכתיבה

השיר נכתב על ידי דמי לובאטו, אלכס נייס, ג'וטס, קית' סורלס, לורה ולטז ואואק פלדר והופק על ידי אואק פלדר, אלכס נייס וקית' "Ten4" סורלס. דמי לובאטו פרסמה את הטיזר הראשוני ל-"Substance" ב-29 ביוני 2022. הטיזר, שפורסם בצורה של סרטון באינסטגרם, מציג את לובאטו שרה קטעים מהרצועה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות.
ביקורת

הווידאו קליפ של "Substance" הועלה לערוץ היוטיוב הרשמי של דמי לובאטו ב-15 ביולי 2022.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים האלטרנטיביים | 24 |  |
|  ארצות הברית | מצעד שירי הרוק & האלטרנטיביים | 37 |  |
|  ניו זילנד | המצעד הניו זילנדי הרשמי | 34 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 ביולי 2022 | הזרמת מוזיקה • הורדה דיגיטלית | איילנד |  |
הערות שוליים

↑  דמי לובאטו, אלכס נייס, ג'וטס, קית' סורלס, לורה ולטז, אואק פלדר
↑  אואק פלדר, אלכס נייס, קית' "Ten4" סורלס
1 2 3  Demi Lovato Teases New Rock Hit "Substance", Harper's BAZAAR, ‏2022-06-30 (באנגלית אמריקאית)
↑  Demi Lovato - 29 (Lyric Video), נבדק ב-2022-10-14
↑  Demi Lovato, Billboard (באנגלית אמריקאית)
↑  Hannah Dailey, Hannah Dailey, Demi Lovato’s Angry New Song & Video for ‘Substance’ Are Here: Watch, Billboard, ‏2022-07-15 (באנגלית אמריקאית)
↑  SUBSTANCE, 2022-07-15, נבדק ב-2022-10-14
↑  Demi Lovato - SUBSTANCE (Official Video), נבדק ב-2022-10-14
↑  Demi Lovato – 29, נבדק ב-2022-09-04
| דמי לובאטו |
| --- | --- | --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים | דיסקוגרפיה • וידאוגרפיה • סיבובי הופעות • פרסים ומועמדויות • שירים |  |
| אלבומי אולפן | Don't Forget ‏• Here We Go Again ‏• Unbroken ‏• Demi‏ • Confident ‏• Tell Me You Love Me • Dancing with the Devil... the Art of Starting Over • Holy Fvck |  |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |  |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |  |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • Moves Me |  |
| דמי לובאטו – שירים |
| --- | --- | --- |
| Don't Forget | "Get Back" •‏ "La La Land" •‏ "Don't Forget" |  |
| Here We Go Again | "Here We Go Again" •‏ "Remember December" |  |
| Unbroken | "Skyscraper" •‏ "Give Your Heart a Break" |  |
| Demi | "Heart Attack" •‏ "Made in the USA" •‏ "Neon Lights" ‏• "Really Don't Care" |  |
| Confident | "Cool for the Summer" •‏ "Confident" •‏ "Stone Cold" |  |
| Tell Me You Love Me | "Sorry Not Sorry" •‏ "Tell Me You Love Me" |  |
| Dancing with the Devil... the Art of Starting Over | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |  |
| Holy Fvck | "Substance" • "Skin of My Teeth" • "29"‏ |  |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |  |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |  |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |  |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |  |
Selling England by the Pound

Selling England by the Pound הוא אלבום האולפן החמישי של להקת ג'נסיס משנת 1973. האלבום נחשב על ידי רבים ממעריצי הלהקה לאחד מאלבומיה הטובים ביותר בתקופה ה"מתקדמת" של הלהקה ואחד מהאלבומים המשפיעים והגדולים בז'אנר הרוק המתקדם. האלבום כולו נכתב, עובד ונוגן על ידי חברי הלהקה פיטר גבריאל, טוני באנקס, פיל קולינס, סטיב האקט ומייק ראת'רפורד. בדומה לאלבום האולפן הקודם של ג'נסיס, "Foxtrot", האלבום זכה לפופולריות רבה, והגיע למקום השלישי במצעד האלבומים הבריטי. אלבום זה גם הגיע לדרגת אלבום זהב בארצות הברית ב־1990.
מקור שמו של האלבום הוא מסיסמת מפלגת הלייבור מאותה תקופה. האלבום מכיל ביקורת חברתית נגד העם הבריטי.
עטיפת האלבום היא ציור מאת בטי סוונוויק בשם "החלום", ציור שהיווה את ההשראה לכתיבת השיר השני באלבום, והלהיט מתוכו - "I Know What I Like".
רשימת רצועות

כל השירים נכתבו והולחנו על ידי טוני באנקס, פיל קולינס, פיטר גבריאל, סטיב האקט ומייק ראת'רפורד.
| צד א'> מס' | צד א'> שם | צד א'> שירה | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Dancing with the Moonlit Knight  | פיטר גבריאל | 8:02 |  |  |  |  |  |  |
| 2. | I Know What I Like (In Your Wardrobe)  | פיטר גבריאל | 4:07 |  |  |  |  |  |  |
| 3. | Firth of Fifth  | פיטר גבריאל | 9:35 |  |  |  |  |  |  |
| 4. | More Fool Me  | פיל קולינס | 3:10 |  |  |  |  |  |  |
| צד ב'> מס' | צד ב'> שם | צד ב'> שירה | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | The Battle of Epping Forest  | פיטר גבריאל | 11:44 |  |  |  |  |  |  |
| 2. | After the Ordeal  | אינסטרומנטלי | 4:13 |  |  |  |  |  |  |
| 3. | The Cinema Show  | פיטר גבריאל | 11:06 |  |  |  |  |  |  |
| 4. | Aisle of Plenty  | פיטר גבריאל | 1:32 |  |  |  |  |  |  |
תוכן > Dancing with the Moonlit Knight

השיר, שאורכו 8 דקות, הוא מעין קינה של סולן הלהקה, פיטר גבריאל, על השינויים בשנות השישים והשבעים בממלכה המאוחדת ועל הפיכתה ממדינה סוציאליסטית למדינה קפיטליסטית.
בשיר יש התייחסויות לרשתות מזון מהיר כמו Wimpy‏ (Chewing through your Wimpey dreams) בהתייחסות זו, נשמעים הדים של הפזמון של השיר הישן של ג'נסיס, "Get 'Em Out by Friday". עוד התייחסות היא למרדף אחר הזהב (Follow on! Till the gold is cold). השיר מתחיל בא-קפלה ששר פיטר גבריאל ומתפתח לשיר רוק קצבי. מהבית הרביעי נשמעת מקהלה של 8 קולות שהולכת ומתגברת. קלידן הלהקה, טוני בנקס, השתמש בשיר במלוטרון החדש שלו, M400, והצליל שלו ניכר היטב לאחר הבית החמישי, יחד עם סולו הגיטרה של סטיב האקט והבס של מייק ראת'רפורד. לקראת סוף השיר (בשתי הדקות האחרונות), הוא נהיה שקט ונשמעות בו בעיקר גיטרות קלאסיות. בשיר יש גם כלי נגינה שלא נפוץ ברוק המתקדם, סיטאר חשמלי.
שם האלבום, "Selling England by the Pound", נלקח ממילות הבית השני בשיר.
מלודית השיר חוזרת על עצמה בסופה של היצירה, "The Cinema Show" ובתחילת השיר, "Aisle of Plenty". המוטיב מופיע בהדרגה מרצף האקורד, אשר מורכב מאותם אקורדים כמו ש-"The Cinema Show" אבל בסדר אלטרנטיבי.
השורה בשיר "Paperlate, cried a voice in the crowd" השפיעה על שמו של השיר של ג'נסיס מ-1982, "Paperlate".
תוכן > More Fool Me

"More Fool Me" הוא שיר רוק קל. השיר בעל אווירה פסטורלית, והכלים היחידים בו הם גיטרות אקוסטיות. השיר הוא אחד משני השירים שהמתופף, פיל קולינס מבצע בו את תפקיד השירה המובילה לאחר השיר, "For Absent Friends" מ-"Nursery Cryme" אשר יצא ב-1971. השיר מדבר על אדם שהמאהבת שלו עוזבת אותו, אך הוא "בטוח שזה יסתדר". מבחינה מוזיקלית, השיר פשוט יותר משאר השירים באלבום, מאחר שהוא כולל רק גיטרה אקוסטית ושירה. הוא נכתב על ידי פיל קולינס ומייק ראת'רפורד בעת שישבו על המדרגות של אולפני איילנד. זה הפך לקטע הסולו של קולינס בעת סיבוב ההופעות של קידום האלבום, "Selling England". השיר מרמז על הכיוון שאליו קולינס שאף שג'נסיס תפנה, ואכן, לאחר פרישתם של הסולן פיטר גבריאל והגיטריסט סטיב האקט, ג'נסיס עברה מרוק מתקדם לכיוון יותר פופי.
תוכן > The Battle of Epping Forest

"'The Battle of Epping Forest" הוא אפוס בן כמעט 12 דקות. השיר נוצר בהשראת ידיעה חדשותית שגבריאל קרא מספר שנים קודם לכן על הקרבות הטריטוריאליים של שתי כנופיות יריבות באיסט אנד של לונדון שנלחמו ביניהן ביער אפינג. הוא פרסם מודעה ב"טיימס" ועיין בארכיונים בניסיון למצוא מידע נוסף על הסיפור, אך משלא הצליח למצוא מידע נוסף, הוא יצר דמויות בדיוניות משלו. המילים כוללות כמה דמויות כמו: "Mick the Prick" (מיק הדוקר) ו-"Bob the Knob" (בוב הכפתור). השיר אופייני למעבר של הסולן פיטר גבריאל לשירה בקולות שונים לדמויות שונות, כמו גם את השינויים התכופים בקצב ובמשקלים א-סימטריים. השיר בוצע בהופעות חיות במהלך הסיור לקידום "Selling England by the Pound", שבו גבריאל נע מסביב ומספר את הסיפור. תגובות חברי הלהקה על השיר שונות. בספר של יוג' פידלר "The Book of Genesis", חברי הלהקה הסכימו אחד עם השני על כך שהשיר מכיל רעיונות טובים, אך הוא סובל מעודף מילים ביחס למנגינה ולכן קשה לנגן אותו בהופעות חיות בלי טעויות. חברי הלהקה סיימו את כתיבת המוזיקה לפני שפיטר גבריאל סיים את כתיבת הטקסט. כתוצאה מכך גבריאל נאלץ לשיר במהירות גבוהה, והצטער לאחר מכן על כך שלא קיצר את הטקסט. המילים זכו לשבחים על ההומור והשנינות, אך מאוחר יותר הלהקה אמרה שהם לא הסתדרו היטב עם המוזיקה והפכו את היצירה למסובכת "כדי להיות מסובכת". הלהקה הפסיקה לנגן את השיר בהופעות לאחר קידום האלבום, "Selling England".